**Navodilo za izpolnjevanje obrazca**

|  |  |
| --- | --- |
| **Vloga za spremembo dovoljenja** | *Vpiše se številka dovoljenja , ki je bila s strani davčnega organa podeljena pri izdaji dovoljenja. Podrobnejši opis podatkov, ki se spreminjajo v dovoljenju (navedba novih podatkov in tistih, ki se črtajo) se vpiše v 4. sklop »Dodatna obrazložitev« te vloge. Vloga se v ustreznih sklopih izpolni z novim stanjem podatkov. Polje predvideno za obseg odprem trošarinskih izdelkov v režimu odloga se izpolni le, če gre za navedbo novih izdelkov.* |
| **1. Identifikacijski podatki** | *Vpišejo se ustrezni podatki.* |
| Oseba, odgovorna za poslovanje in namestnik | *Vpišejo se ime, priimek in kontaktni podatki (elektronski naslov, telefonska številka).* |
| Osebe, odgovorne za poslovanje s trošarinskimi dokumenti | *Vpišejo se ime, priimek in kontaktni podatki (elektronski naslov, telefonska številka).* |
| Število in navedba lokacij poslovnih in drugih prostorov, ki se uporabljajo za opravljanje dejavnosti | *Navedejo se naslovi lokacij, kjer se bo izvajal prejem.* |
| Opis dejavnosti s trošarinskimi izdelki | *Poleg opisa načina poslovanja s trošarinskimi izdelki se obvezno navede tudi ali bo izvajal prejem v režimu odloga v svoje trošarinsko skladišče ali obrat oproščenega uporabnika.* |
| **2. Podatki o vrsti trošarinskih izdelkov** | *V stolpec (1) se označi trošarinske izdelke, ki so predmet prejema.*  *V stolpec (2) se vpiše šestmestna tarifna oznaka kombinirane nomenklature carinske tarife trošarinskega izdelka, razen pri mirnem vinu, penečem vinu, drugih fermentiranih pijačah in pri energentih se vpiše osemmestna tarifna oznaka kombinirane nomenklature in pri trdih gorivih štirimestna.*  *V stolpec (3) se vpiše predviden obseg prejema za obdobje 12 mesecev v ustrezni merski enoti. Količina za nedenaturiran etilni alkohol z vsebnostjo 80 vol. % ali več, denaturirani etilni alkohol, s katero koli vsebnostjo etanola in drug etilni alkohol se vpiše tako, da se preračuna na 100% prostorninske vsebnosti alkohola na en hektoliter etilnega alkohola. V primeru, da imamo 30 litrov 20% etilnega alkohola, se količina izračuna na sledeči način: (30l/100)\*0,2=0,06 hl alk.* |
| Način prejema trošarinskih izdelkov | *Označi se vrsta transporta; kako bo organiziran prevoz – kot lastni ali drugače; kako se prevažajo trošarinski izdelki.* |
| Prejem trošarinskih izdelkov na lokaciji neposredne dobave | *V primeru, da vložnik navede, da bo izvajal prejem trošarinskih izdelkov na lokaciji neposredne dobave mora v skladu s 27. členom ZTro-1 predložiti vlogo za odobritev neposredne dobave, v kateri navede seznam lokacij neposrednih dobav.* |
| **3. Knjigovodstvo trošarinskega zavezanca** |  |
| Opis delovanja računovodskega sistema | *Vpiše se kraj, kjer se nahaja računovodska evidenca in njen način vodenja ter način vodenja evidence trošarinskih izdelkov.* |
| Zagotavljam elektronsko izmenjavo podatkov, ki zadevajo gibanje trošarinskih izdelkov | *Vložnik mora urediti dostop do informacijskega sistema (EMCS), s katerim se spremlja in nadzira gibanje trošarinskih izdelkov v režimu odloga med državami članicami. EMCS deluje v portalu e-CARINA. Za dostop do slednjega se je potrebno prijaviti v podsistem EPOS. Podjetje, ki v podsistemu EPOS še nima prijavljenih digitalnih potrdil za osebe, ki smejo v njegovem imenu uporabljati posamezno aplikacijo, mora predhodno določiti osebo (pooblaščenca), ki bo s strani podjetja pooblaščena za prijavljanje digitalnih potrdil v EPOS, in sicer za osebe, ki smejo v imenu podjetja vstopati v portal e-Carina in uporabljati aplikacije. Ta oseba se v sistemu e-Carina FURS pooblasti tako, da se izpolni* [*obrazec pooblastila za dodelitev in preklic vlog v podsistemu EPOS (e-Carina)*](http://www.fu.gov.si/fileadmin/Internet/Carina/Poslovanje_z_nami/e_Carina/Obrazci/Pooblastilo_Obrazec_za_dodelitev_in_preklic_vlog_v_podsistemu_EPOS_eCarina.doc)*. Pravilno izpolnjeno in s strani upravičene osebe podpisano pooblastilo se pošlje na naslov: Generalni finančni urad, Šmartinska cesta 55, 1000 Ljubljana. Po prijavi potrdila v podsistem EPOS prejme podjetje geslo po elektronski pošti z naslova* [*edi.carina@gov.si*](mailto:edi.carina@gov.si)*. Nato mora podjetje izvesti postopek nastavitve pooblastil na zunanjem portalu za posamično aplikacijo za zunanje uporabnike.* |
| Instrument zavarovanja predložen dne | *Izpolni davčni organ. Po predložitvi instrumenta zavarovanja se vloga šteje za popolno.* |